الخماسي الأسطوري

الخماسى الاسطوري: العصر الطباشيرى (انجليزى: The Legendary Pentagram: Cretaceous Period) مسلسل رسوم متحركه (انيميشن) ومغامرات مصرى مستقل، اللى ألفه و أخرجه الفنان مالك محمد. المسلسل ده كان اول انتاج لاستوديو  Dino Movie. الـمسلسل ده هو أول تجربة مصرية من نوعها بتقدم حكاية كاملة بتعتمد على "السرد البصرى" (Visual Storytelling) يعنى من غير ولا كلمة، والحكاية بتوصل للجمهور عن بالصورة والمزيكا بس. الاحداث بتدور فى أواخر "العصر الطباشيري"، وبتحكى عن حياة وصراعات خمس أنواع (فصايل) من الديناصورات فى البيئة الطبيعية بتاعتهم. مقدمة المسلسل نزلت واتعرضت لأول مرة يوم 26 ديسمبر 2025.

 الإنتاج 
المسلسل انتاج مستقل من استوديو Dino Movie Studios. مالك محمد استخدم فى المسلسل ده طريقة "صورة بصورة" (Frame by Frame) عشان يوصل لأعلى جودة فنية. المسلسل اترسم ببرنامج MediBang Paint واتحرك على برنامج OpenToonz، وعملوا له المونتاج على DaVinci Resolve. الاستايل البصرى بتاع المسلسل بيعتمد على التباين العالى (High Contrast) عشان يدى تجربة سينمائية مختلفة وجديدة واول مرة تحصل فى الانيميشن المصرى. الاستوديو أعلن ان "المقدمة" (Prologue) أو التمهيد بتاع المسلسل خلص يوم 25 ديسمبر 2025، واتعرض رسمى بعدها تانى يوم على طول.

 الشخصيات (الخماسى يعنى) 
المسلسل بيركز على خمس ديناصورات ابطال، اللى هم:

 ألوس (Alos): ده من فصيلة "ألوصورس".
 كارنو (Carno): وده من فصيلة "كارنوتوروس".
 سيراتو (Cerato): اما ده بقى من فصيلة "سيراتوصورس".
 بارى (Bary): والواد ده من فصيلة "باريونيكس".
 ماجو (Majo): والحاج ده بقى من فصيلة "ماجونغاصورس".

 تشوفه فين؟ 
"المقدمة" بتاعة المسلسل معروضة دلوقتى بشكل رسمى وحصرى على قناة المسلسل على يوتيوب (YouTube)، وكمان المنصة الرسمية لشركة الإنتاج، اللى هيا Dino Movie Streamium او Streamium بس. والجودة 4K Ultra HD عالية جداً. وبقية الحلقات هتتعرض على المنصة Streamium بس، مافيش حلقات غير المقدمة اللى هتتعرض على يوتيوب.

 لينكات برانية 
قناة المسلسل الرسمية على يوتيوب

المسلسل على موقع FilmiBeat

المسلسل على موقع Trakt

الموقع الرسمى للمسلسل

المسلسل على موقع Plex